Polarbil

A/S Polarbil var det rutebilselskap med hovedkontor i Vadsø. Selskapet var aktivt i tidsrommet 1920–1975.

Historie

Selskapet ble etablert i 1920. Konstituerende generalforsamling ble avholdt 20.12.1920. Da ble det bestemt å overta rutebiltrafikken Smelror-Tana fra kjøpmann Ole Nilssen som hadde drevet rutetrafikk fra 1918 med sine fem biler. Det nydannede selskapet kjøpte inn tre biler med fra 4 til 12 passasjerer, samt tilbehør og garasje for 40000 kroner.

Polarbil profilerte seg i alle år som “Verdens nordligste og længste Ruteautomobiltrafik”. Gjennom årene videreutviklet selskapet en rekke bilruter i Øst-Finnmark.http://posthistorie.org/STEDER%20etter%201900/03%20POLARBIL.htmlhttp://finnmarksarkivene.no/wp-content/uploads/2014/03/A-0033-AS-Polarbil-1920-1976.pdf

Polarbil var i 1941 med og etablerte Nord-Norge-Bussen. De deltok med kjøring så lenge selskapet eksisterte. På strekningen Lakselv-Kirkenes delte Polarbil denne trafikken med Finnmark Fylkesrederi og Ruteselskap (FFR). På denne strekningen hadde Nord-Norge-Bussen bare sommerrute (ca. juni-september).Se Svanberg (1990), side 595-597.

Rutenettet

I 1923 finner vi følgende ruter hos PolarbilRutebok for Norge, nr. 33 - 1923.:
 Langnes (Tana) - Vadsø - Bussesund (båtsamband m/ Vardø)

På slutten hadde selskapet følgende ruterRutebok for Norge, nr. 1 - 1974:
 Vadsø-Tana-Langnes
 Vadsø-Smelror-Vardø-Hamningberg
 Vadsø-Kirkenes
 Vadsø-Polmak
 Vadsø-Båtsfjord-Berlevåg
 Varangerbotn-Polmak-Sirma-Karasjok

Sluttfasen
Etter krigen ønsket Finnmark fylke å samle kollektivtrafikken i sitt egen ruteselskap, Finnmark Fylkesrederi og Ruteselskap (FFR). A/S Polarbil fikk ikke fornyet sine konsesjoner da de skulle fornyes midt på 1970-tallet. Selskapets virksomhet ble overtatt av FFR fra 1. januar 1976. Overtakelsen omfattet også 36 ansatte og bilmateriellet på 37 enheter.Se Friberg (1991)

 Referanser 


Litteratur
 Friberg, L. A. (1991). De grå skipene og de gule bussene: FFR 75 år 1916–1991. Hammerfest: Finnmark fylkesrederi og ruteselskap.
 Svanberg, Erling (1990). Langs vei og lei i Nordland: samferdsel i Nordland gjennom 3000 år. Bodø: Nordland fylkeskommune. 

Eksterne lenker
 Historiske bilder om Polarbil på Digitalt Museum

Kategori:Tidligere norske busselskaper
Kategori:Kollektivtransport i Finnmark
Kategori:Finnmarks samferdselshistorie